Albertina (muziejus)
Albertinos grafikos rinkiniai (vok. Grafische Sammlung Albertina) arba tiesiog Albertina – meno muziejus Vienos centre, įrengtas ercherzogo Alberto rūmuose. Pasaulyje plačiai žinomas savo rinkiniais, ypač grafikos kolekcija. Vienas iš labiausiai lankomų turistinių objektų Austrijos sostinėje, pavadintas jo įkūrėjo hercogo Alberto Kazimiero Augusto Saksoniečio-Tešiniečio vardu.